eelnõu

**NARVA LINNAVALITSUS**

**KORRALDUS**

Narva ………2021. a nr ...

**Projekteerimistingimuste kinnitamine**

*(A. Daumani tn 13a avaliku parkimisplatsi rajamine lasteaia Cipollino tarbeks)*

|  |
| --- |
| 1. ASJAOLUD JA MENETLUSE KÄIK |

09.06.2021. a taotles (linnavalitsuse dokumendiregistris taotluse nr 5486/1-14) Narva Linnavalitsuse Linnamajandusamet Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Daumani tn 13a avaliku parkimisplatsi rajamiseks lasteaia Cipollino tarbeks. A. Daumani tn J6 ja A. Daumani tn 13 kinnistutel planeeritakse heakorrastust kõnniteede rekonstrueerimise arvelt. Taotlusele on lisatud asendiskeem, kus on näidatud parkimisplats kuni 42 sõidukile ning parkla rajamise võimalus kahes etapis.

Vastavalt ehitusseadustiku § 99 lõikele 1 projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

A. Daumani tn 13a (katastritunnusega 51101:001:1536) krundi sihtotstarve on sihtotstarbeta maa 100%. Vastavalt kinnistusraamatu väljavõttele kinnistu kuulub Narva linnale.

A. Daumani tn J6 (katastritunnusega 51101:001:0415) krundi sihtotstarve on transpordimaa 100%. Vastavalt kinnistusraamatu väljavõttele kinnistu kuulub Narva linnale.

A. Daumani tn 13 (katastritunnusega 51104:003:0022) krundi sihtotstarve on elamumaa 100%. Vastavalt kinnistusraamatu väljavõttele kinnistu kuulub A. Daumani tn 13 KÜ-le.

Vastavalt Narva Linnavalitsuse 30.09.2020 korraldusele nr 642-k A. Daumani tn 13a katastriüksuse sihtotstarbeks on määratud sihtotstarbeta maa 100%.

Vastavalt Maa-ameti 28.10.2020 korraldusele nr 1-17/20/2501 Daumani tn 13a kinnistu on antud Narva linna munitsipaalomandisse A. Daumani tn 11 kinnistul asuva lasteaia parkla korraldamiseks.

Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on vaadaldava krundi maakasutuse sihtotstarbeks määratud ärireservmaa. Vaadeldaval kinnistul puuduvad kehtestatud detailplaneeringud.

Arvestades avalikku huvi antud asukohta parkla rajamiseks ning seda, et maa-amet oma korraldusega andis A. Daumani tn 13a kinnistu Narva linna munitsipaalomandisse A. Daumani tn 11 kinnistul asuva lasteaia parkla korraldamiseks, võib lubada sellele krundile avaliku teerajatise ehitada. Võttes arvesse, et parkla rajamisel on vähesel määral kavandatud A. Daumani tn 13 kinnistu kasutamine, tuleb menetlusse kaasata ka kinnistu omanikud A. Daumani tn 13 KÜ kaudu.

Projekteerimistingimuste eelnõu (kiri nr 1-13.1/1709) on 17.06.2021. saadetud korteriühistule seisukoha väljendamiseks.

29.06.2021. A. Daumani tn 13 KÜ kooskõlastas (kiri nr 1-14/5486-2) projekteerimistingimuste eelnõu.

Samuti eelnõu on saadetud Narva Linnavalitsuse Linnamajandusametile ja Kultuuriosakonnale. Asutused said kirja kätte 17.06.2021.

Kultuuriosakond 22.06.2021 kooskõlastas (kiri nr 5938/1-12.1) projekteerimistingimuste eelnõu

Seisuga 30.06.2021. Linnamajandusametilt ei laekunud vastuväiteid ega nõusolekuid koostatud projekteerimistingimuste eelnõu kohta.

Vastavalt ehitusseadustiku § 31 lõikele 6, kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

Vastavalt Eesti Standardile 843:2016 “Linnatänavad” vähim kaugus naaberkrundil asuvast hoone seinast akendega projekteeritava parklani 26-50 parkimiskohaga peab olema vähemalt 10 m. Vastavalt Maa-ameti Xgis portaali andmetele, kaugus projekteeritavast parklast A. Puškini tn 51 krundil asuva hoone akendega seinani on ca 16 m ja sellest tulenevalt pole vajalik kinnisaja omanikke kaasata menetlusse.

|  |
| --- |
| **2. ÕIGUSLIKUD ALUSED** |

2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.

2.2 Ehitusseadustiku § 99 lõike 1 kohaselt projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

2.3 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.

|  |
| --- |
| **3. OTSUS** |
| Kinnitada projekteerimistingimused A. Daumani tn 13a avaliku parkimisplatsi rajamiseks lasteaia Cipollino tarbeks järgnevalt: |
|  |
| ÜLDNÕUDED |

* + 1. Projekt koostada ja vormistada vastavalt projekti tellija poolt väljastatud lähteülesandele, Eesti Vabariigis kehtivates seadustes ja Narva linnas kehtivates määrustes, 09.01.2020 Majandus-ja taristuministri määruses nr 2 „Tee - ehitusprojektile esitatavad nõuded“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus sätestatule ning Eesti Standardite nõuetele.
    2. Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on vastuvõetud Ameti geodeesia- ja maakorralduse osakonna spetsialisti poolt. Asendiplaanil näidata projekteeritava ala piirid, olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, planeeritavate ehitiste asukohad ja mõõtmed, likvideeritavad ehitised, juurdepääs avalikult kasutatavale teele, sisse- ja väljasõit krundilt, transpordi liiklussuunad jne. Määratleda pinnakatted. Asendiplaanil esitada lisaks kinnistu tehnilised näitajad.
    3. Teekate peab vastama Narva linna heakorra eeskirja § 4 lõike 3 nõuetele.
    4. Enam kui 20 autoga parklatele tuleb rajada õli-liivapüüdurid, v.a territooriumid, kust sadevesi juhitakse otse ühissademeveekanalisatsiooni, millel on juba olemas enne väljalasku Narva jõkke õli-liivapüüdur. Viimane kehtib parklatele sõidukitele mahutavusega 20-49.
    5. Parkimiskohtade mõõdud, kaugused, pöörderaadiused jm lahendada vastavlt EVS 843:2016 “Linnatänavad”.
    6. Olemasoleva kõrghaljastuse likvideerimise juhul ehitusprojekti koosseisus esitada dendroloogiline hinnang. Vajadusel näidata asendusistutus.
    7. Esitada teede konstruktiivsed ristprofiilid ning vertikaalplaneerimise joonis.
    8. Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
    9. Arvestada asjaõigusseadusest tulenevaid kinnisomandi kitsendusi.
    10. Projekt kooskõlastada projekti tellijaga.
    11. Vastavalt haldusmenetluse seaduse § 16 menetluse kiiruse ja ökonoomia huvides taotleja võib ise korraldada kooskõlastuse või arvamuse saamise.

|  |
| --- |
|  |
| **4. RAKENDUSSÄTTED** |

4.1 Käesolevad projekteerimistingimused on kehtivad kuni 07.07. 2026. a.

4.2 Käesolev korraldus jõustub alates teatavakstegemisest.

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

|  |  |
| --- | --- |
| Katri Raik | Üllar Kaljuste |
| Linnapea | Linnasekretär |

Lisa. Eskiis